Paramedikus red katjie uit dreinDie katjie wat gered is. Foto: Netcare911 ŉ Babakatjie is Vrydag uit ŉ stormwaterdrein in Tongaat, noord van Durban in KwaZulu-Natal, gered. Shaun Paul, ŉ paramedikus van Netcare 911, het in die omgewing gery toe twee kinders sy aandag getrek het. Die kinders het aan Paul gesê ŉ katjie het in ŉ drein geval en vir hom beduie waar dit gebeur het. Paul het na die toneel gery en ondersoek ingestel. Hy kon die kat hoor en het bepaal dat die katjie sowat twee meter diep in die drein was. Hy het met die toerusting tot sy beskikking ŉ plan gemaak en kon daarin slaag om die papnat katjie veilig uit die drein te kry. Volgens Paul was die katjie erg uitgeput. Paul het die katjie in ŉ handdoek toegedraai en water gegee. Die katjie is na die Sables Creatures-diereorganisasie in Ballito geneem. Die katjie wat gered is. Foto: Netcare911